Arxiu Bibiliogràfic de Santes Creus

Sortida cultural: Cartoixa d’Escaladei
2024-09-28 09:00 - 18:30 (Europe/Paris) | Cartoixa d’Escaladei, Rambla de la Cartoixa, s/n,, 43379 Escaladei,, Tarragona, 43379, Espanya
Sortida cultural a la Cartoixa d’Escaladei i al celler de Cornudella de Montsant
Dissabte dia 28 de setembre de 2024
Visita guiada per Josep M. Vila (arqueòleg) director de les intervencions arqueològiques, que també és qui s’ocupa del procés a Santes Creus, ens farà una visita guiada per tal d’ensenyar-nos els aspectes més importants del projecte de restauració i parlar-nos de les decisions preses per tal d’arribar al resultat final que va dur a la inauguració de la Cartoixa ara fa tot just uns mesos.
La cartoixa d’Escaladei
La cartoixa d’Escaladei es troba en el fons d’una vall, protegida per la serralada de Montsant. En aquest espai tranquil, els monjos cartoixans van seguir un model de vida marcat pel silenci i l’oració, combinant la solitud eremítica amb l’empara de la vida comunitària. A principis d’any Escaladei reobria les seves portes després d’un procés de restauració força llarg i complex. El responsable dels treballs arqueològics, Josep M. Vila ens guiarà a través de la seva experiència al capdavant del projecte.
El Celler de Cornudella de Montsant
Aquest celler centenari, fundat l’any 1919, és considerat una de les Catedrals del Vi. L’arquitecte Cèsar Martinell en va ser el seu creador i seguint les premisses d’altres cellers va esdevenir un edifici de gran espectacularitat arquitectònica sense deixar de banda la seva funcionalitat. Aprofitarem aquesta jornada per fer una visita a l’espai i prendre un vermut al seu interior.
Punts de trobada

8:50h a l’Estació d’autobusos de Valls
10:30h a la porta de la cartoixa

Preu de l’activitat

– 50 € pels SOCIS I SÒCIES si veniu amb autocar.
– 55 € pels NO SOCIS I SÒCIES si veniu amb autocar.

– 40€ pels SOCIS I SÒCIES si veniu amb vehicle propi.
– 45€ pels NO SOCIS I SÒCIES si veniu amb vehicle propi.

El preu inclou: trasllats, visites i dinar.

Horari:

– 9:00h: Sortida des de Valls
– 10:30h: Arribada a Escaladei
– 13:30h: Visita i vermut al Celler Cooperatiu de Cornudella de Montsant – 14:30h: dinar al restaurant la Serra
– 18:30h: Hora prevista d’arribada a l’estació d’autobusos de Valls

Cal inscripció prèvia:
Heu de fer un ingrés abans del proper dimecres dia 18 de setembre. A l’ingrés caldrà fer constar el nom i cognoms de la persona i el concepte Sortida ABSC. Un cop fet envieu un correu amb el justificant i així podeu aprofitar per dir-nos què heu escollit de menú. Per aquells que feu un ingrés per més d’una persona ens ho especifiqueu al correu electrònic.
arxiubibliograficdesantescreus@gmail.com
Telèfons de contacte:
638817890 / 637210922
Número de compte:
[REDACTED]
